ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1987 අංක 23 දරන
රාජ්‍ය සංස්ථා හෝ ආණ්ඩුවට අයත්
ව්‍යාපාර ආයතන පොදු සමාගම් බවට
පරිවර්තනය කිරීමේ පනත

[සහතිකය සටහන් කළේ 1987 මැයි මස 15 වන දින)
ආණ්ඩුවේ නියමය පරිදි මුද්‍රණය කරන ලදී.
1987 මැයි මස 15 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට් පත්‍රයේ
11 වැනි කොටසේ අතිරේකයක් වශයෙන් පළ කරන ලදී.

1987 අංක 13 දරන රාජ්‍ය සංස්ථා හෝ ආණඩුවට අයත්
ව්‍යාපාර ආයතන පොදු සමාගම් බවට පරිවර්තනය කිරීමේ

රාජ්‍ය සංස්ථා හෝ 1971 අංක 35 දරන ව්‍යාපාර ආයතන (අත කර
ගැනීමේ) පනත යටතේ අත් කර ගන්නා ලද ආණ්ඩුවට අයත්
ව්‍යාපාර ආයතන, පොදු සමාගම් බවට පරිවර්තනය කිරීම සඳහා සහ
ඊට අදාළ හෝ ආනුෂංගික කරුණු සඳහා විධිවිධාන සැලැස්වීම
පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1987 අංක 2 දරන රාජ්‍ය සංසථා
හෝ ආණ්ඩුවට අයත් ව්‍යාපාර ආයතන පොදු සමාගම් බවට පරිවර්තනය කිරීමේ
පනත යනුවෙන් හඳුන්වනු ලැබේ.

2. (1) යම් රාජ්‍ය සංස්ථාවක හෝ එහි යම්
බාර ගැනීමේ කාර්යය සඳහා හෝ 1971 අංක 35 දරන ව්‍යාපාර
ආයතන (අත් කර ගැනීමේ) පනත යටතේ ආණ් ඩුව විසින් අත්
පත් කරගන්නා ලද හෝ ආණ්ඩුව සතුකර ගන්නා ලද යම්
ව්‍යාපාර ආයතනයක් හෝ එහි යම් කොටසක් බාර ගැනීමේ
හා කරගෙන යාමේ කාර්ය සඳහා සමාගමක් සංස්ථාගත කිරීම අවශ්‍ය පිහිටුවීම.
වේ යයි අමාත්‍ය මණ්ඩලය සලකන අවස්ථාවක, මුදල් විෂය භාර
අමාත්‍යවරයා විමසා, අමාත්‍යවරයා විසින්, ඒ රාජ්‍ය සංස්ථාව හෝ
ව්‍යාපාර ආයතනය හෝ එහි යම් කොටස 1982 අංක 17 දරන
සමාගම් පනත යටතෙ පොදු සමාගමක ලෙස ලියාපදිංචි කරන
ලෙස සමාගම් රෙජිස්ට්‍රාර් වෙත කෙරෙන විධානයක් ද සමග
සංස්ථා පත්‍රයක් සහ සාංගමික ව්‍යවස් ථාවලියක් සමාගම් රෙජිස්ට්‍රාර්
වෙත ඉදිරිපත් කරනු ලැබිය හැකිය.

(2) 1982 අංක 17 දරන සමාගම් පනතේ වෙනත් යම් විධිවිධාන
යක කුමක් සඳහන් වුව ද (1) වන උපවගන්තිය යටතේ වූ විධාන
යක් තමා වෙත ලැබුණු විට, සමාගම් රෙජිස්ට්‍රාර් විසින් -

(i) (1) වන උපවගන්තිය යටතේ වූ විධානයේ සඳහන් කර ඇති
නාමයෙන්, 1982 අංක 17 දරන සමාගම් පනතේ 15 (4)
වගන්තිය යටතේ සංස්ථාගත කිරීමේ සහතිකයක්
නිකුත් කරනු ලැබිය යුතු ය; තවද

(ii) නියමයේ නිශ්චිතවම සඳහන් රාජ්‍ය සංස්ථාවේ කර්තව්‍ය
බාර ගැනීම සඳහා හෝ නියමයෙ නිශ්චිතව සඳහන්
සංස්ථාවේ යම් කොටසක් බාර ගැනීම සඳහා වූ හෝ ඒ
නියමයෙහි නිශ්චිතවම සඳහන් ව්‍යාපාර ආයතනය හෝ
ඒ නියමයෙහි නිශ්චිතවම සඳහන් ඒ ව්‍යාපාර ආයතනයෙ
යම් කොටසක් බාර ගැනීම සහ කරගෙන යාම සඳහා
නියමයේ නිශ්චිතවම සඳහන් නාමයෙන් පොදු සමාගමක්
සංස්ථාගත කරන ලද බව ප්‍රකාශ කරමින් ගැසට් පත්‍රයෙහි
නියමයක් පළ කරනු ලැබිය යුතු ය.

(3) (2) වන උපවගන්තියේ සඳහන් නියමය ගැසට් පත්‍රයෙහි
පළ කිරීමෙන් පසු, සමාගම් රෙජිස්ට්‍රාර් විසින් සමාගමේ කොටස්
අරමුදල බෙදන ලද්දේ යම් කොටස් ගණනකටද ඒ කොටස් සියල්
ලම, රජය සඳහා සහ ඒ වෙනුවෙන් ඔහුගේ නිලතත්වය මත
භාණ්ඩාගාරයේ ලේකම් වෙත වෙන් කර දිය යුතුය.

(4) (3) වන උපවගන්තිය යටතේ භාණ්ඩාගාරයේ ලේකම්
චරයාට කොටස් වෙන් කර දීම මත 1982 අංක 43 දරන මුද්දර
ගාස්තු පනත යටතේ කිසිම මුද්දර ගාස'තුවක් ගෙවනු නොලැබිය
යුතුය.

3. (4) 2 වන වගන්තියේ (2) වන උපවගන්තිය යටතේ වූ
නියමය ගැසට් පත්‍රයේ පළ කිරීමට යෙදෙන ( මේ වගන්තියෙහි
අදාළ දිනය '' ලෙස හඳුන්වනු ලබන) දිනයේ සිට අවස් ථාවෝචිත
පරිදි නියමය අදාළ වන සංස්ථාව හෝ ව්‍යාපාර ආයතනය හෝ
එහි කොටස ඒ නියමයේ සඳහන් සමාගම වෙත මුළුමනින්ම සතු
විය යුතු ය.

(අ) අදාළ දිනයට පෙරාතුවම වූ දිනයේ දී සංස්ථාවට අයත්ව
තිබූ සහ සංස්ථාවේ කාර්ය සඳහා භාවිතා කරන ලද්දා වූ
චංචල හෝ නිශ්චල සියලු දේපළ ද;

(ආ) ඒ දේ පළවලින් ඇතිවන හෝ පැන නගින සියලු අයිති
වාසිකම්, බලතල, වරප්‍රසාද සහ සම්බන්ධතා සහ ඒ සංස්
ථාවේ සියලු බැරකම් ද;

(ඇ) සංස්ථාවට හෝ සංස්ථාවේ යම් දේපළකට අදාළ වන්නා වූ
හෝ සම්බන්ධකමක් ඇත. වූ සියලු පොත්, ගිණුම් සහ
ලේඛන ද අදහස් වේ.

" ව්‍යාපාර ආයතනය යන්නෙන්
(අ) අදාළ දිනයට පෙරාතුවම වූ දිනයේ දී ඒ ආයතනයේ
කාර්ය සඳහා භාවිත කරනු ලැබූ සහ රජය සතු වූ සියලු
චංචල හෝ නිශ්චල දේපළ ද;

(ආ) ඒ දේපළ වලින් හෝ ව්‍යාපාරයෙන් ඇති වන හෝ පැන
නගින සියලු අයිතිවාසිකම්, බලතල, වරප්‍රසාද සහ සම්බන්
ධතා සහ ඒ ආයතනයේ සියලු බැරකම්

(ඇ) ව්‍යාපාර ආයතනයට හෝ ඒ ආයතනයේ යම් දේපළකට
අදාළ වන්නා වූ හෝ සම්බන්ධකමක් ඇත්තා වූ සියලු
පොත්, ගිණුම් සහ ලේඛන ද
අදහස් වේ.

(2) (1) වන උපවගන්තියෙ ව්‍යාප්තියට හානියක් නොවන
පරිදි -
(අ) (i) සංස්ථාවට අයත් ; හෝ
(ii) රජය සතු වූ
සහ අවස් ථාවෝචිත පරිදි, අදාළ දිනයට පෙරාතුවම වූ
දිනයේ දී සංස්ථාවේ හෝ ව්‍යාපාර ආයතනයේ කාර්ය
සඳහා භාවිතා කරන ලද සහ 2 වන වගන්තියේ (2) වන උප
වගන්තිය යටතේ කරන ලද නියමයෙහි නිශ්චිතව
සඳහන් චංචල හෝ නිශ්චල සියලු දේපළ අදාළ දිනයේ
සිට සමාගම සතු විය යුතු ය;

(ආ) අදාළ දිනයට පෙරාතුවම වූ දිනයේ දී පැවැතියා වූ සහ 2
වන වගන්තියේ (2) වන උප වගන්තිය යටතේ කරන ලද
නියමයෙහි නිශ්චිතව සඳහන් අවස්ථාවෝචිත පරිදි ඒ
සංස්ථාවේ හෝ ව්‍යාපාර ආයතනයේ සියලු බැරකම් අදාළ
දිනයේ සිට ඒ සමාගමේ බැරකම් ලෙස සලකනු ලැබිය
යුතුය;

(ඇ) (i) සමාගම විසින් සේවා නියුක්තිය පිරිනමනු නොලැබූ,
අදාළ දිනයට පෙරාතුවම වූ දිනයෙහි සංස්ථාවේ
සියලු නිලධරයෝ හා සේවකයෝ. අමාත්‍ය මණ්ඩලය විසින් නිශ්චය කරනු ලබන
නිශ්චය කරනු ලබන  යම් වන්දියක්
ගෙවනු ලැබිමට හිමිකම් ලබන්නාහ; තවද

(ii) සමාගම විසින් සේවා නියුක්තිය පිරිනමනු
නොලැබූ, අදාළ දිනයට පෙරාතුවම වූ
ආයතනයේ සියලු නිලධරයෝ හා සේවකයෝ
අමාත්‍ය මණ්ඩලය විසින් නිශ්චය
කරනු ලබන යම් වන්දියක් ගෙවනු ලැබීමට හිමිකම් ලබන්නාහ;

(ඈ) අදාළ දිනයට පෙරාතුව වූ දිනයෙහි පැවති සහ 2 වන
වගන්තියේ (2) වන උපවගන්තිය යටතෙ ' කරන ලද
නියමයෙහි නිශ්චිතව සඳහන්, අවස්ථාවෝචිත පරිදි,
සංස්ථාවේ හෝ ව්‍යාපාර ආයතනයේ කාර්යය
සඳහා ඇතුළත් වූ සියලු කොන්ත්‍රාත්තු සහ ගිවිසුම්
අදාළ දිනයේ සිට සමාගම විසින් ඇතුළත් වූ කොන්
ත්‍රාත්තු සහ ගිවිසුම් ලෙස සළකනු ලැබිය යුතු ය; සහ

(ඉ) අදාළ දිනයට පෙරාතුවම වූ දිනයෙහි විනිශ්චයට භාජනව
පැවතියා වූ හා 2 වන වගන්තියේ (2) උපවගන්තිය
යටතේ කරන ලද නියමයෙහි නිශ්චිතව සඳහන් කරනු
ලැබ ඇත්තා වූ ද-

(අ) සංස්ථාව විසින් හෝ ඊට විරුද්ධව; හෝ

(ආ) ව්‍යාපාර ආයතනය විසින් හෝ ව්‍යාපාර ආයතනය
නියෝජනය කරන්නා වශයෙන් නීතිපතිවරයා
විසින් නැතහොත් එම ආයතනයට හෝ නීතිපති
වරයාට විරුද් ද්ධව හෝ
පවරනු ලැබ ඇත්තා වූ ද, සියලු නඩු සහ නඩු කටයුතු අදාළ
දිනයේ සිට ඒ සමාගම විසින් හෝ ඊට විරුද්ධව හෝ පවරන ලද
නඩු හෝ නඩු කටයුතු හෝ ලෙස සළකනු ලැබිය යුතු ය;

(ඊ) සංස්ථාවක් හෝ ව්‍යාපාර ආයතනයක් (1) වන උප
වගන්තිය යටතේ සමාගමක් සතු වීමෙන් උද්ගත වන
යම් ලාභ සහ ආදායම් කිසිවක් වෙතොත් ඒ ලාභ සහ
ආදායම්

(අ) 1979 අංක 28 දරන දේශීය ආදායම් පනතේ 7 වන
වගන්තියේ අර්ථානුකූලව ඒ සංස්ථාවේ හෝ
ආයතනයේ ප්‍රාග්ධන ලාභයක්;

(ආ) ඒ පනතේ 23 වන වගන්ති ( 3 ) වන උපවගන්
තියේ (ආ) ඡේදයේ අර්ථානුකූලව ඒ සංස්ථාවේ
හෝ ආයතනයේ වෙළඳාමෙන් ලැබෙන ලාභයන්
ලෙස සළකනු නොලැබිය යුතු ය;

(උ) රාජ්‍ය සංස්ථාවක් හෝ ව්‍යාපාර ආයතනයක් (1) වන
උපවගන්තිය යටතේ සමාගමක් වෙත සතු කරනු ලැබ
අවස් ථාවක -

(i) යම් තක් ක්සේරු වර්ෂයක දී එහි ව්‍යවස් ස්ථාපිත ආදාය
මට ප්‍රතිපක්ෂව හිලව් කරනු නොලැබූ, ඒ සංඝ
ථාව හෝ ව්‍යාපාර ආයතනය විසින් දරන ලද යම්
පාඩුවක්, ඒ සමාගම විසින් දරන ලද පාඩුවක්
ලෙස සලකනු ලැබිය යුතු ය;

(ii) ඒ සතු කිරීම සිදු කරනු ලබන්නේ යම් තක්සේ රු
වර්ෂයක දී ද ඒ තක්සේරු වර්ෂයේ දී ඒ සංස්ථාව
හෝ ව්‍යාපාර ආයතනය විසින් දරන ලද යම්
ප්‍රාග්ධන පාඩුවක් ඒ සමාගම විසින් දරන ලද
ප්‍රාග්ධන පාඩුවක් ලෙස සළකනු ලැබිය යුතු ය.